ai4bharat/Pralekha huggingface dataset:
عملے، عوامی شکایات اور پنشن کی وزارت
ابھی تک ، 23 ریاستوں اور 8 مرکز کے زیر انتظام علاقوں میں، نوکریوں کے لئےانٹرویو کے انعقاد کو،ختم کردیا گیا ہے: ڈاکٹر جتیندر سنگھ
نئی دہلی، 12 اکتوبر 2020: شمال مشرقی خطے کی ترقی  کے مرکزی وزیر مملکت ، پی ایم او ،عملے ،عوامی شکایات ، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے آج بتایا کہ ابھی تک ہندوستان کی 23ریاستوں اور 8 مرکز کے زیر انتظام علاقوں میں نوکریوں کے لئے انٹرویو کے انعقاد کوختم کردیا گیا ہے۔انہوں نے بتایا کہ یہ سن 2016 سے مرکزی حکومت نے گروپ – بی اور گروپ-سی اسامیوں کے لئے انٹرویو کے انعقاد کو ختم کرنے کے سلسلے کی ایک کڑی ہے۔
عملے اور تربیت کے محکمے  کے ذریعہ کی گئی امتیازی اصلاحات میں سے کچھ کا ذکرکرتے ہوئے ڈاکٹرجتیندر سنگھ نے یاددہانی کروائی کہ یہ 15 اگست 2015 کادن تھا جب وزیر اعظم نریندرمودی نے یوم آزادی کے موقع پر لال قلعہ کی فصیل سے خطاب کرتے ہوئے انٹرویو کے انعقاد کو ختم کرنے کےلئے تجویز پیش کی تھی اور نوکریوں کے لئے انتخاب کو مجموعی طور پر تحریری ٹیسٹ کی بنیاد پر کرنے کی بات کہی تھی ،کیونکہ جب کبھی بھی کوئی امیدوار انٹرویو کے انعقاد کے لئے کال وصول کرتا ہے تو اس کا پور ا خاندان خدشات اور تناؤ کے باعث ،ذہنی کشمکش میں مبتلا ہوجاتا ہے۔ انہو ں نے کہا کہ وزیر اعظم کی صلاح پر فوری عمل کرتے ہوئے عملے اورتربیت کے محکمے نے ایک مہم جویانہ مشق شروع کی اور تین مہینے کی تکمیل کے ساتھ ہی پورے عمل کو مکمل کرلیا گیا اور اعلان کردیا گیا کہ یکم جنوری 2016 سے مرکزی حکومت میں بھرتی کے لئےہونے والے انٹرویو کے انعقاد کو ختم کردیا گیا ہے۔
ڈاکٹر جتیندر سنگھ نے کہا کہ ایک جانب تو مہاراشٹر اور گجرات جیسی کچھ ریاستوں نے اس اصول کو نافذکرنے میں بہت مستعدی کا اظہار کیا تو دوسری طرف کچھ دیگر ریاستیں ایسی تھیں کہ وہ نوکریں کے لئے انٹر ویو کے انعقاد کو ختم کرنے کے تئیں تذبذب کا شکار تھیں۔
انہوں نے اس اطمینان کا اظہار کیا کہ بہت سی ریاستی سرکاروں کو ترغیب دینے اور مکرر یاددہانیوں کے بعد آج جموں وکشمیر اور لداخ سمیت ہندوستان کے تمام 8 مرکز کے زیرانتظام علاقوں اور ملک کی 28 ریاستوں میں سے 23 میں انٹرویو منعقد کرنے کا سلسلہ ختم ہوگیا ہے۔
ڈاکٹر جتیندر سنگھ نے کہا کہ ماضی میں یہ شکایتیں اور الزامات لگائے جاتے رہےہیں کہ ،کچھ مرغوب امیدواروں کی مدد کرنے کے لئے انٹرویو میں دئے جانے والے مارکس میں، جان بوجھ کر گڑ بڑ کی جاتی ہے۔انہو ں نے کہا کہ انٹرویو کے انعقاد کو ختم کرنے اور انتخاب کے لئے صرف تحریری ٹیسٹ کوہی پیمانہ سمجھنے سے تمام امیدواروں کے لئے یکساں مقابلے کی راہ ہموار ہوجاتی ہے۔
ڈاکٹر جتیدنر سنگھ نے کہا کہ بھرتی کے عمل میں شفافیت لانے اور اسے بامقصد بنانے کے علاوہ ،بہت سی ریاستوں نے یہ بھی رپورٹ دی ہے کہ، اس قدم سے ریاست کے خزانے کو بہت بڑی بچت ہوتی ہے ،کیونکہ اُن امیدوار وں کے انٹرویو کے انعقاد کے لئے کئے جانے والے انتظام پر بڑا خرچ آتا تھا، جن کی تعداد اکثر ہزاروں میں ہوتی تھی ،نیز انٹرویو کا یہ سلسلہ کئی دنوں تک جاری رہا کرتا تھا۔
یہ بات بیا ن کرنا برموقع ہوگا کہ اس سے قبل اکثر یہ شکایتیں کی جاتی تھیں کہ تحریری ٹیسٹ کی میرٹ لسٹ کے ساتھ ، انٹرویو میں امیدوار کو کم مارکس دے کر ، سمجھوتہ کیا جارہا تھا ،جس کا مقصد بعض امیدواروں کو انتخاب کے لئے راہ ہموار کرنے میں مدد کرنا ہوتا تھا۔یہ بھی شکایت تھی کہ انٹرویو کے مارکس میں گڑبڑ کرکے پیسے کے عوض نوکری دی جاتی ہے اور نوکری کو حاصل کرنے کے لئے بھاری رقم ادا کی جارہی ہے۔
کامرس اور صنعت کی وزارتہ
جناب پیوش گوئل نے ہند پیسیفک اکنامک فریم ورک برائے خوشحالی  کے لیے اقتصادی فوائد پر ورچوئل وزارتی اجلاس میں شرکت کی
ہندوستان انڈو پیسیفک اکنامک فریم ورک  کے ستون II سے IV کے لیے اگلے خصوصی مذاکراتی دور کی میزبانی کرے گا
تجارت اور صنعت، امور صارفین، خوراک اور عوامی تقسیم اور ٹیکسٹائل کے مرکزی وزیر جناب پیوش گوئل نے امریکی سکریٹری آف کامرس جینا ریمنڈو اور دیگر آئی پی ای ایف پارٹنر ممالک کے ساتھ ہند پیسیفک اکنامک فریم ورک برائے خوشحالی  کے اقتصادی فوائد پر ورچوئل وزارتی میٹنگ میں شرکت کی۔
جناب گوئل نے صحیح معنوں میں پہل کرنے کے لیے شراکت دار ممالک کی تعریف کی۔ انہوں نے اس یقین کا اظہار کیا کہ آئی پی ای ایف خطے میں تجارت اور سرمایہ کاری کو بڑھانے کے ذریعے جامع ترقی کو فروغ دے گا۔
وزیر گوئل نے 8 سے 11 فروری، 2023 کو ہندوستان کی میزبانی میں آئی پی ای ایف کے ستون 2 سے 4 کے لیے اگلے خصوصی مذاکراتی دور کے لیے تمام شراکت دار ممالک کو دعوت دی۔
وزیر موصوف کو یہ جان کر خوشی ہوئی کہ آسٹریلیا کے شہر برسبین میں حالیہ دور کے دوران صاف توانائی کے شعبے میں سرمایہ کاری کی حوصلہ افزائی کے لیے نجی اور سرکاری شعبے کے اسٹیک ہولڈروں پر مشتمل ایک سرمایہ کاری فورم کے قیام پر اراکین کے درمیان اتفاق رائے پایا جاتا ہے۔
وزیر موصوف نے کچھ مشترکہ ٹھوس فوائد جیسے صلاحیت سازی کے بارے میں اپنے خیالات کا اظہار کیا۔ اس اقدام سے تکنیکی مدد، بشمول مہارت اور بہترین طریقوں کا اشتراک، سرمایہ کاری، اختراعی منصوبے وغیرہ متوقع ہیں۔
جناب گوئل نے آئی پی ای ایف کے شراکت داروں کے ساتھ بھی آئی پی ای ایف کے تحت ہندوستان کی کچھ مخصوص توقعات کا اشتراک کیا۔ انھوں نے کہا کہ ہندوستان دواسازی جیسے شعبوں میں سپلائی چین میں لچک پیدا کرنے میں تعاون کر سکتا ہے اور سیمی کنڈکٹرز، اہم معدنیات اور صاف ٹیکنالوجیز بشمول اختراعی پروجیکٹوں میں ممبران سے تعاون کو مدعو کر سکتا ہے جن کو دوسرے ترقی پذیر ممالک میں آئی پی ای ایف سے آگے بڑھایا جا سکتا ہے۔ انہوں نے ہندوستان کی طرف سے پیش کیے گئے کچھ نظریات کے بارے میں مزید بات کی جیسے کہ مناسب قیمتوں پر موسمیاتی کارروائی کے لیے مالی وسائل کو متحرک کرنا۔ انہوں نے پارٹنر ممالک کی توجہ دہشت گردی کی مالی معاونت کے انسداد کے لیے اقدامات کرنے کی ضرورت پر بھی مبذول کرائی۔
اس کے علاوہ، وزیر موصوف نے حال ہی میں برسبین اجلاس میں طے پانے والے مذاکراتی شیڈول کی مکمل حمایت کا اظہار کیا۔
سکریٹری ریمنڈو نے آئی پی ای ایف کے ستون 2 سے 4 کے لیے خصوصی مذاکراتی دور کی میزبانی کی ہندوستان کی پیشکش کا خیرمقدم کیا اور یقین دلایا کہ امریکی آئی پی ای ایف ٹیم اس سلسلے میں ہندوستان کے ساتھ مل کر کام کرے گی۔
کامرس اور صنعت کی وزارتہ
تجارت اور صنعت کی مرکزی وزیر مملکت محترمہ انوپریا پٹیل کی جمہوریہ سوڈان کی وزیر تجارت اور سپلائی محترمہ امل صالح سعد محمدسے ملاقات
محترمہ پٹیل نے دورہ پر آئے ہوئے سوڈانی تجارت اور سپلائی کے وزیر سے کہا کہ وہ ہندوستان کی طرف سے پیش کردہ ترجیحی مارکیٹ رسائی سے فائدہ اٹھائیں
تجارت اور صنعت کی مرکزی وزیر مملکت ، محترمہ انوپریہ پٹیل نے آج جمہوریہ سوڈان کی تجارت اور سپلائی کی وزیر محترمہ امل صالح سعد محمد سے ملاقات کی، جو 20-19 جولائی 2022 کو منعقدہ ہندوستان-افریقہ گروتھ پارٹنرشپ پر 17ویں سی آئی آئی- ایگزیم بینک کنکلیو میں شرکت کے لیے نئی دہلی کے دو روزہ دورے پر ہیں۔
دونوں وزراء نے تجارت اور سرمایہ کاری، دفاع اور سمندری تعاون پر توجہ مرکوز کرتے ہوئے دوطرفہ تعلقات کا جائزہ لیا۔ دونوں اطراف نے اس بات کو سراہا کہ دونوں ممالک کے درمیان گہرے ثقافتی اور عوام سے عوام کے تعلقات ہیں۔ سوڈان کے بہت سے طلباء ہندوستان بھر کے اداروں میں اعلیٰ تعلیم حاصل کر رہے ہیں۔ دونوں اطراف نے تجارتی اور اقتصادی روابط کو مزید مضبوط اور متنوع بنانے پر اتفاق کیا۔
وزیر مملکت نے اس بات پر زور دیا کہ ہندوستان ہمیشہ سوڈان کے لوگوں کے ساتھ یکجہتی میں کھڑا رہا ہے اور ترقیاتی پروجیکٹوں، صلاحیت سازی اور انسانی امداد میں شراکت داری کی ہے۔ انہوں نے سوڈان سے بھی مطالبہ کیا کہ وہ ہندوستان کی ڈیوٹی فری ٹیرف ترجیح  اسکیم برائے سب سے کم ترقی یافتہ ممالک  اور ایل ڈی سیز کی خدمات سے چھوٹ کی اسکیموں کے تحت ہندوستان کی طرف سے پیش کردہ ترجیحی مارکیٹ تک رسائی کو مؤثر طریقے سے استعمال کرے اور فائدہ اٹھائے۔
بھارت کا مسابقتی کمیشن
مرکزی کابینہ نے بھارت کے مسابقتی کمیشن  اور جاپان فیئر ٹریڈ کمیشن  کے درمیان باہمی تعاون سے متعلق میمورنڈم  کو منظوری دی
نئی دہلی، 8/جولائی2021 ۔ وزیر اعظم جناب نریندر مودی کی صدارت میں مرکزی کابینہ نے مسابقتی قانون اور پالیسی کے معاملے میں باہمی تعاون کو فروغ دینے اور اسے مضبوطی فراہم کرنے کے لئے بھارت کے مسابقتی کمیشن  اور جاپان فیئر ٹریڈ کمیشن  کے درمیان باہمی تعاون سے متعلق میمورنڈم  کو منظوری دے دی ہے۔
اثر:
مذکورہ منظوری، ایم او سی سے متعلق ضروری اطلاعات کے لین دین کے ذریعے سی سی آئی کو جاپان کی اپنی ہم منصب مسابقتی ایجنسی کے تجربات و سبق سے سیکھنے اور اس پر عمل کرنے کا اہل بنائے گی، جس سے اس کی صلاحیت میں اضافہ ہوگا۔ یہی نہیں اس سے سی سی آئی کو مسابقتی قانون 2002 پر بہتر ڈھنگ سے عمل کرنے میں مدد ملے گی۔ نتیجتاً صارفین بڑے پیمانے پر مستفید ہوں گے اور اس کے ساتھ ہی مساوات اور شمولیت کو فروغ ملے گا۔
تفصیلات:
اس کے تحت اطلاعات کے لین دین کے ساتھ ساتھ تکنیکی تعاون، تجربات کو مشترک کرنے اور تنفیذی تعاون کے شعبوں میں صلاحیت سازی سے متعلق متعدد اقدامات کے ذریعے مسابقتی قانون اور پالیسی کے معاملے میں باہمی تعاون کو فروغ دینے اور اسے مضبوطی فراہم کرنے کا عمل بھی شامل کیا جائے گا۔
پس منظر:
مسابقتی قانون 2002 کی دفعہ 18 کے تحت سی سی آئی کو قانون کے تحت اپنے فرائض کی ادائیگی کرنے یا اپنے کاموں کو کامیابی کے ساتھ مکمل کرنے کے مقصد سے کسی بھی ملک کی کسی بھی ایجنسی کے ساتھ کوئی بھی معاہدہ یا بندوبست کرنے کی اجازت دی گئی ہے۔
قانون اور انصاف کی وزارت
لکھنؤ کی نیشنل لاء یونیورسٹی میں تربیت حاصل کرنےوالوں کی تربیت کے پروگرام کا انعقاد
سیشن میں 16 اضلاع سے 45 شرکاء نے شرکت کی
محکمہ انصاف کے پین انڈیا قانونی خواندگی اور قانونی بیداری پروگرام کے تحت، نیشنل لاء یونیورسٹی  نئی دہلی نے 6-8 جولائی 2023 تک ڈاکٹر آر ایم ایل این ایل یو لکھنؤ، اتر پردیش میں 3 روزہ تربیتی پروگرام کی میزبانی کی۔ اجلاس میں 16 اضلاع سے 45 شرکاء نے شرکت کی۔
تربیت کے دوران 10 اجلاس منعقد کیے گئے، جن کی قیادت پروفیسر بی بی پانڈے، ایڈووکیٹ نے کی۔ ابھا سنگھل جوشی،ایڈوکیٹ رینو مشرا، ڈاکٹر کے اے پانڈے ، ڈاکٹر اپراجیتا بھٹ، اور مسٹر چمکور سنگھ نے کی، جنہوں نے صنفی بنیاد پر تشدد سے لے کر سائبر جرائم، اور قانون کے تحت فراہم کردہ تحفظات تک کے مختلف سماجی و قانونی مسائل پر غوروخوض کیا۔
وزیراعظم کا دفتر
وزیر اعظم 30 جون کو دہلی یونیورسٹی کی صد سالہ تقریبات کی اختتامی تقریب میں شرکت کریں گے
وزیر اعظم یونیورسٹی کے فیکلٹی آف ٹیکنالوجی کی عمارت، کمپیوٹر سینٹر اور اکیڈمک بلاک کا سنگ بنیاد رکھیں گے
وزیر اعظم جناب نریندر مودی 30 جون 2023 کو صبح 11 بجے کے قریب دہلی یونیورسٹی کے اسپورٹس کمپلیکس کے کثیر مقاصد ہال میں دہلی یونیورسٹی کی صد سالہ تقریبات کی اختتامی تقریب میں شرکت کریں گے۔ اس موقع پر وزیراعظم جلسے سے خطاب بھی کریں گے۔
اس پروگرام کے دوران وزیر اعظم دہلی یونیورسٹی کے کمپیوٹر سینٹر اور فیکلٹی آف ٹیکنالوجی کی عمارت اور یونیورسٹی کے نارتھ کیمپس میں بننے والے اکیڈمک بلاک کا سنگ بنیاد رکھیں گے۔
دہلی یونیورسٹی کا قیام یکم مئی 1922 کو عمل میں آیا۔ گزشتہ سو سالوں میں یونیورسٹی کی بہت ترقی اور اس کی توسیع ہوئی ہے اور اب اس کے 86 شعبہ جات، 90 کالج، 6 لاکھ سے زیادہ طلباء ہیں، اور اس نے ملک کی تعمیر میں بہت خدمات پیش کی ہیں۔
کامرس اور صنعت کی وزارتہ
جی ای ایم نے قومی دارالحکومت خطہ دہلی کی حکومت کے ساتھ مفاہمت نامے پر دستخط کیے
نئیدہلی۔22؍نومبر۔گورنمنٹ ای ۔ مارکیٹ پلیس  نے دہلی کی خریدار تنظیموں کو مارکٹ پر مبنی خریداری کیلئے سہولت فراہم کرنے کے لئے قومی دارالحکومت خطہ دہلی  کی حکومت کےساتھ ایک مفاہمت نامے پر دستخط کیے ہیں۔ دلّی جی ای ایم پر سرکردہ خریداروں میں سے ہمیشہ رہا ہے۔ یہ مفاہمت نامہ دونوں اداروں کی خریداری کے رہنما خطوط کے تال میل اور نظاموں کے انضمام میں مزید تیزی لائے گا جو بغیر کسی روکاوٹ کے خریداری کے تجربے کااہل بنائے گا۔
مفاہمت نامے پر دستخط راجیو کندپال ، سی ایف او اور جوائنٹ سکریٹری ، جی ای ایم اور نیرج بھارتی ، اسپیشل سکریٹری فائنانس ، قومی دارالحکومت خطہ دہلی نے کیے۔
حکومت ہند کے محکمہ تجارت کا قائم کردہ جی ای ایم ایک جدید سرکاری خریداری کاپلیٹ فارم ہے جو صاف شفاف اور مؤثر خریداری کو یقینی بنانے کیلئے براہ راست خریداری ، بولی لگانے او رریورس نیلامی کے لئے ٹول فراہم کرتا ہے۔ پورٹل پر اندراج شدہ 40 ہزار سے زائد خریدار تنظیمیں اور تین لاکھ سے زائد فروخت کنندگان اور خدمات فراہم کرنے والی کمپنیاں ہیں۔ مزید برآں جی ای ایم پر 3000 سے زائد مصنوعات کے زمرے جو کہ تقریباً 15 لاکھ مصنوعات اور خدمات پر مشتمل ہیں، دستیاب ہیں۔ پورٹل کے ذریعے فراہم کی جانے والی شفافیت ، اثرانگیزی اور جامعیت کے نتیجے میں حکومتی تنظیموں کی اوسطاً 15-25 فیصد بچت ہوئی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ن ا۔ع ن
U-5303
(Visitor Counter : 36
سٹرک ٹرانسپورٹ اور شاہراہوں کی وزارت
جناب نتن گڈکری نے کہا کہ آندھرا پردیش میں 33,540 کروڑ روپے کی مالیت کےمجموعی طور پر 2,014 کلومیٹر کے 70 پروجیکٹ چل رہے ہیں
سڑک ٹرانسپورٹ اورشاہراہوں کے مرکزی وزیر جناب نتن گڈکری نے کہا ہے کہ آندھرا پردیش میں اس وقت مجموعی طور پر 2,014 کلو میٹر کے 70 پروجیکٹ چل رہے ہیں، جن پر 33,540 کروڑ روپے لاگت آئے گی۔ آج وشاکھاپٹنم میں آندھرا پردیش کی عالمی سرمایہ کاری سمٹ 2023 سے خطاب کرتے ہوئے انہوں نے کہا کہ 32,430 کروڑ روپے کی کل لاگت سے 5 گرین ہائی ویز اور 2 ایکسپریس ویز تیار کرنے کی کوشش کی جارہی ہے۔
جناب گڈکری نے کہا کہ 23-2022کے دوران777 کلومیٹر کی لمبائی کے لیے15,400 کروڑ روپے کی لاگت والے 27 پروجیکٹوں کے ٹھیکے دئیے گئے ہیں۔ انہوں نے مزید کہا کہ 1,797 کروڑ روپے کی لاگت سے وشاکھاپٹنم اور اننت پور میں دو ملٹی موڈل لاجسٹک پارکس  کو منظوری دی گئی ہے۔
جناب گڈکری نے کہا کہ مودی حکومت کے گزشتہ ساڑھے آٹھ برسوں  میں آندھرا پردیش میں این ایچ  کی لمبائی میں نمایاں اضافہ ہوا ہے۔ وزیر موصوف نے کہا کہ ان کی لمبائی 4,193 کلومیٹر سے بڑھ کر 8,744 کلومیٹر ہو گئی ہے۔ انہوں نے کہا کہ آج ہم بھوگا پورم کے قریب این ایچ 16 پر 6 لین والے ویزاگ پورٹ ہائی وے کو منظوری دے رہے ہیں جس کی 55 کلومیٹر لمبائی پر 6300 کروڑ روپے کی لاگت آئے گی۔
جناب گڈکری نے کہا کہ وزیر اعظم جناب نریندر مودی کے پائیدار طریقوں کو فروغ دینے کے عزم کے مطابق، ہم اپنے کسانوں کو اُرجاداتا میں تبدیل کرنے پر توجہ مرکوز کر رہے ہیں جبکہ ان کی انّ داتا کے طور پرمدد کرنا جاری رکھیں گے۔ انہوں نے کہا کہ ہم سودیشی مینوفیکچرنگ کی بھی وکالت کرتے ہیں، جو حفاظت، دوبارہ استعمال کرنے، اور پائیداری کو ترجیح دیتی ہے۔ انہوں نے کہا کہ ہمارا مقصدموبیلٹی کے شعبے میں سبز توانائی کے مواقع اور ایک سبز معیشت پیدا کرنا ہے۔
آندھرا پردیش کے وزیراعلی جناب وائی ایس جگن موہن ریڈی، وزیر خزانہ جناب بگنا راجیندر ناتھ ریڈی، صنعت، انفراسٹرکچر اور سرمایہ کاری کے وزیر جناب گوڈیواڈا امرناتھ اور دیگر سینئر عہدیدار بھی اس موقع پر موجود تھے۔
۔۔۔۔۔۔۔۔۔۔۔
ش ح۔ا گ۔ن ا۔
03-03-2023))
U-2283
(Visitor Counter : 85
وزیراعظم کا دفتر
وزیر اعظم نے مہاراشٹر کے رائے گڑھ میں مٹی کے تودے کھسکنے کے سبب ہوئی اموات پر تعزیت کا اظہار کیا
پی ایم این آر ایف سے نقد امداد کا اعلان کیا
نئی دلّی ،23 / وزیر اعظم جناب نریندر مودی نے مہاراشٹر کے رائے گڑھ میں مٹی کے تودے کھسکنے کے سبب ہوئے جانوں کے اتلاف پر گہرے دکھ کا اظہار کیا ہے ۔ وزیر اعظم نے ایک ٹوئیٹ میں کہا ہے کہ مہاراشٹر کے رائے گڑھ میں مٹی کے تودے کھسکنے کے سبب ہوئے جانی نقصان سے افسردہ ہوں ۔ تمام متاثرہ کنبوں کے لئے میری طرف سے تعزیت ۔ میں زخمیوں کی جلد صحت یابی کے لئے دعا ء گو ہوں ۔
مہاراشٹر میں شدید بارش کی صورتِ حال پر قریبی نظر رکھی جا رہی ہے اور متاثرہ افراد کو امداد فراہم کی جا رہی ہے ۔
وزیر اعظم جناب نریندر مودی نے ، اُن لوگوں کے وارثین کو ، جنہوں نے اپنی جان گنوا دی ہے ، دو – دو لاکھ روپئے کی نقد امداد اور زخمی ہونے والوں کو 50 – 50 ہزار روپئے کی نقد امداد کا اعلان کیا ۔
پی ایم او کے ایک ٹوئیٹ میں وزیر اعظم نے کہا ہے کہ " PM @narendramodi " نے پی ایم این آر ایف سےمہاراشٹر کے رائے گڑھ میں مٹی کے تودے کھسکنے کے سبب مرنے والوں کے وارثین کو 2 – 2 لاکھ روپئے اور زخمیوں کو 50 – 50 ہزار روپئے کی نقد امداد کا اعلان کیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 6941
(
بجلی کی وزارت
پاور گرڈ آج ون نیشن ون گرڈ ون فریکوئنسی کی پہلی سالگرہ منا رہا ہے
اس دن کو منانے کے لیے ہندوستان بھر میں 70 سب اسٹیشنوں کے ساتھ علاقائی ہیڈ کوارٹر بھی ترنگے میں جگمگا اٹھے
آزادی کا امرت مہوتسو کے ایک حصے کے طور پر، پاور گرڈ ون نیشن ون گرڈ ون فریکونسی کی تکمیل کی تاریخی کامیابی کو یاد کر رہا ہے۔
پاور گرڈ نے 31 دسمبر 2021 کو کئی تقریبات کا اہتمام کرکے اس اہم موقع کی سالگرہ منائی۔ اس اہم کامیابی کو منانے کے لیے علاقائی ہیڈ کوارٹر کے ساتھ ہندوستان بھر میں 70 سب اسٹیشن ترنگے میں جگمگا اٹھے۔ تقریبات کے ایک حصے کے طور پر، لوگوں نے ایک ویڈیو فلم کی پروجیکشن کا مشاہدہ کیا، جو عام آدمی کے لیے ون نیشن ون گرڈ ون فریکوئنسی کے فوائد بیان کرتی ہے، اور اس کامیابی پر پاور سیکٹر کی ممتاز شخصیات کے خیالات پیش کرتی ہے۔ اس موقع پر لوگوں کو آزادی کا امرت مہوتسو کی تقریبات کے بارے میں آگاہ کرنے کے لیے ایک آؤٹ ریچ سرگرمی شروع کی گئی جو کہ ہندوستان کی آزادی کی 75 ویں سالگرہ اور اس وقت سے ملک کی طرف سے کی گئی پیش رفت سے متعلق ہے۔
ملک بھر میں پھیلے ان 70 سب اسٹیشنوں کے آس پاس رہنے والی کمیونٹیز کے لیے میڈیکل کیمپس کا انعقاد کیا گیا ہے۔ مقامی آبادی نے مفت ہیلتھ چیک اپ کے ذریعے ان میڈیکل کیمپوں سے استفادہ کیا۔ اس کے علاوہ مختلف مقامات پر خون کے عطیات کے کیمپ بھی لگائے گئے۔
ون نیشن ون گرڈ ون فریکوئنسی کے بارے میں
ملک میں گرڈ مینجمنٹ علاقائی بنیادوں پر ساٹھ کی دہائی میں شروع ہوا۔ شروع میں، ایک علاقائی گرڈ بنانے کے لیے ریاستی گرڈ آپس میں جڑے ہوئے تھے اور ہندوستان کو 5 خطوں یعنی شمالی، مشرقی، مغربی، شمال مشرقی اور جنوبی علاقوں میں تقسیم کیا گیا تھا۔ وقت کے ساتھ ساتھ ہر گرڈ کو دوسرے سے جوڑا گیا، تاکہ زیادہ سے زیادہ دستیابی اور بجلی کی منتقلی کی سہولت دی جا سکے۔ یہ سب اس وقت ایک ساتھ آئے جب جنوبی علاقہ 765 kv رائچور-شولاپور ٹرانسمیشن لائن کے ساتھ سنٹرل گرڈ سے منسلک ہوا۔ اس طرح ’ون نیشن-ون گرڈ-ون فریکونسی‘ کو حاصل کیا گیا۔ سری نگر لیہہ ٹرانسمیشن سسٹم نیشنل گرڈ سے منسلک تھا، اور اسے 2019 میں وزیر اعظم جناب نریندر مودی نے قوم کے نام وقف کیا تھا۔
ماحولیات، جنگلات اور موسمیاتی تبدیلی کی وزارت
ایس اے سی او این میں سوچھتا خصوصی مہم دوئم سرگرمیاں
نئی دہلی، 21اکتوبر، 2022/ ماحولیات، جنگلات اور موسمیاتی تبدیلی کے مرکزی وزیر جناب بھوپیندر یادو نے ایم او ای ایف اینڈ سی سی کے تحت سلیم علی سنٹر فار آرنیتھولوجی اینڈ نیچرل ہسٹری میں ’’سوچھتا‘‘ خصوصی مہم دوئم کا جائزہ لیا۔ صفائی اور اچھی حکمرانی اس مہم کے کلیدی ستون ہیں۔
مہم کے ایک حصے کے طور پر، ساکون  نے تمام اسکریپ  کو الگ کرنا شروع کیا اور اسے محفوظ اور پائیدار طریقے سے ٹھکانے لگا رہا ہے۔ لیبارٹریز، ورک اسپیس، لائبریری پر توجہ مرکوز کرتے ہوئے پورے کیمپس میں صفائی مہم چلائی گئی۔ مرکزی وزیر نے ساکون کا جائزہ لیا اور کئے جا رہے اقدامات کی تعریف کی۔
ساکون میں لیبارٹری کی جگہ صاف کی گئی۔
مرکزی وزیر بھوپیندر یادو، ساکون کا جائزہ لیا اور جاری اقدامات کی تعریف کی۔
۔۔۔
ش ح ۔ اس۔ ت ح ۔
U - 11729
(Visitor Counter : 75
کامرس اور صنعت کی وزارتہ
جناب گوئل کا کہنا ہے کہ کووڈ کے بعد کے دور میں عالمی سپلائی چین میں واضع تبدیلی رونما ہوگی اور بھارت کو عالمی تجارتی ماحول سے فائدہ اٹھانا چاہئے
نئی دہلی ،29؍اپریل2020: تجارت و صنعت اور ریلوے کی وزیر جناب پیوش گوئل نے ویڈیو کانفرنسنگ کے توسط سے ملک کی برآمداتی فروغ کونسلوں کے ساتھ تبادلہ خیال کئے ہیں۔ انہوں نے برآمد کاروں سے کہا کہ وہ اپنی صلاحیت،مضمرات اور مسابقت کے جذبے کو بروئے کار لائیں اور مخصوص شعبوں میں انہیں عالمی منڈی سے استفادہ کرنے کے لئے بطور خاص استعمال کریں۔ جناب گوئل نے کہا ہے کہ کووڈ کے خاتمے کے بعد کے عہد میں دنیا بھر کی سپلائی چینوں میں ایک واضح تبدیلی رونما ہونے جارہی ہے۔بھارت کے صنعت کاروں اور برآمدکاروں کو عالمی تجارت کے اس اہم حصے میں اپنا جائز عمل دخل بڑھانا چاہئے۔انہوں نے ان تمام افراد کو یقین دلایا کہ حکومت ان کی کوششوں میں سرگرمی سے تعاون دے گی اور آسانیاں فراہم کرے گی۔ اس سلسلے میں بیرون بھارت واقع بھارتی مشن بھی ایک اہم کرداد ادا کرسکتے ہیں۔ وزیر موصوف نے کہا کہ اس سلسلے میں ترغیبات بھی فراہم کی جاسکتی ہیں، تاہم انہیں معقول،واجب اور ڈبلیو ٹی او کے قواعد و ضوابط کے مطابق ہی فراہم کرایا جاسکے گا۔
جناب گوئل نے کہا کہ وزارت ایسے مخصوص شعبوں کی شناخت کے لئے کوشاں ہیں ، جنہیں برآمداتی مقاصد کے لئے فوری طور پر آگے لایا جاسکتا ہے۔ انہوں نے کہا کہ بھارت میں زبردست ربیع کی فصل کی پیداوار ہونے جارہی ہے اور ہمارے یہاں ذخیرے کی جتنی صلاحیت ہے ، پیداوار اس سے بھی کہیں زیادہ ہوگی۔اس کے ساتھ ہی ساتھ یہ خبر بھی مل رہی ہے کہ متعدد ممالک میں خوردنی اشیاء کی قلت ہے۔ بہت سے مقامات ایسے ہیں، جہاں معقول کوالٹی کا کھانا نہیں مل رہا ہے، کیونکہ کووڈ-19 کے بحران کے نتیجے میں سپلائی چین متاثر ہوئی ہے اور اس کے نتیجے میں کوالٹی ذائقے اور مقدار میں فرق آیا ہے۔ انہوں نے کہا ہے کہ یہ موقع زرعی اور ڈبہ بند خوردنی اشیاء کے لئے ایک اچھا موقع ثابت ہو سکتا ہے۔ وزیر موصوف نے برآمدات فروغ کونسلوں سے کہا کہ وہ اپنے اراکین کے ساتھ غور و فکر پر مبنی میٹنگوں کا اہتمام کریں اور مماثل لائق عمل تفصیلات اور نظریات کا خاکہ پیش کریں۔
ای پی سی کے عہدیداران نے امداد کی فراہمی کے لئے نیز بروقت اور معینہ مدت کے اندر حل نکالنے کے لئے یعنی کووڈ کے وبائی مرض اور لاک ڈاؤن میں آسانیاں بہم پہنچانے کے لئے وزیر موصوف کا شکریہ ادا کیا۔ انہوں نے ایسی متعدد تجاویز پیش کیں، جن سے ان کاکا م کاج مزید آسان ہو سکتا ہے۔ اس میٹنگ میں دیگر افراد کے علاوہ ایف آئی ای او، اے ای پی سی، ایس آر ٹی ای پی سی، سی ایل ای، ایس ای پی سی، کیمیکسل ، جی جے ای پی سی، سی ای پی سی، شیفکسل ، سی ای پی سی آئی، پی ای پی سی آئی، فارمیکسل، ای ایس سی ای پی سی، ای ای پی سی، ٹی ای پی سی، کیپکسل، کیمیکسل نے بھی شرکت کی۔
دیہی ترقیات کی وزارت
پینشن اور امدادی رقم حاصل کرنے والے معذور افراد
نئی دہلی ،یکم دسمبر ،2021
حکومت نے 26مارچ 2020 کو پردھان منتری غریب کلیان یوجنا کے تحت 1.70لاکھ کروڑ روپے کے ریلیف پیکیج کا اعلان کیا تھا تاکہ غریبوں کو کورونا وائرس کے خلاف جنگ میں مدد فراہم کی جا سکے۔ مذکورہ پیکیج کے اجرا ء میں سے ایک قومی سماجی امداد پروگرام  کی اسکیموں کے موجودہ بوڑھے، بیوہ اور معذور/دیویانگجن مستفید ہونے والوں کو دو قسطوں میں ہزار روپے کی امدادی رقم فراہم کرنا شامل تھا۔ این ایس اے پی اسکیموں کے 282لاکھ مستفیدین کے لیے پی ایم جی کے وائی کے تحت اپریل 2020 اور مئی 2020میں ریاستوں/مرکز کے زیر انتظام علاقوں کو کل 2814.50کروڑ روپے امدادی رقم کے طور پر دو قسطوں میں دیے گئے ۔ اس میں اندرا گاندھی نیشنل ڈس ایبیلٹی پینشن اسکیم  کے7.73 لاکھ معذور مستفیدین کو 77.34کروڑ روپے کی امدادی رقم جاری کرنا شامل ہے۔
اندرا گاندھی نیشنل ڈس ایبیلٹی پینشن اسکیم  کے تحت فی الحال مستفید ہونے والوں کی تعداد تفصیلات ریاست/مرکز زیر انتظام علاقوں کے مطابق ضمیمہ میں ہیں۔
این ایس اے پی کے رہنما خطوط کے مطابق 18-79 سال کی عمرکے افراد شدید اور ایک سے زیادہ معذوری والے اور غربت کی لکیر سے نیچے زندگی گزارنے والے خاندانوں سے تعلق رکھنے والے افراد آئی جی این ڈی پی ایس کے تحت آتے ہیں۔
|
|
مالی سال 2021-22کے آئی جی این ڈی پی ایس مستفیدین کی تفصیلات
|
|
نمبر شمار
|
|
ریاستیں/مرکز کے زیر انتظام علاقے
|
|
مستفیدین
|
|
1
|
|
آندھرا پردیش
|
|
24413
|
|
2
|
|
بہار
|
|
126156
|
|
3
|
|
چھتیس گڑھ
|
|
31953
|
|
4
|
|
گوا
|
|
466
|
|
5
|
|
گجرات
|
|
20557
|
|
6
|
|
ہریانہ
|
|
11537
|
|
7
|
|
ہماچل پردیش
|
|
853
|
|
8
|
|
جھارکھنڈ
|
|
26496
|
|
9
|
|
کرناٹک
|
|
43639
|
|
10
|
|
کیرالہ
|
|
29935
|
|
11
|
|
مدھیہ پردیش
|
|
99924
|
|
12
|
|
مہاراشٹرا
|
|
8870
|
|
13
|
|
اوڈیشہ
|
|
85805
|
|
14
|
|
پنجاب
|
|
5656
|
|
15
|
|
راجستھان
|
|
30502
|
|
16
|
|
تمل ناڈو
|
|
63261
|
|
17
|
|
تلنگانہ
|
|
17448
|
|
18
|
|
اتر پردیش
|
|
75280
|
|
19
|
|
اتراکھنڈ
|
|
2880
|
|
20
|
|
مغربی بنگال
|
|
62049
|
||
|
ذیلی کل
|
|
767680
|
|
این ای ریاستیں
|
||
|
|
|
21
|
|
اروناچل پردیش
|
|
112
|
|
22
|
|
آسام
|
|
18916
|
|
23
|
|
منی پور
|
|
1007
|
|
24
|
|
میگھالیہ
|
|
969
|
|
25
|
|
میزورم
|
|
400
|
|
26
|
|
ناگالینڈ
|
|
960
|
|
27
|
|
سکم
|
|
457
|
|
28
|
|
تریپورہ
|
|
1769
|
||
||
|
24590
|
|
مرکز کے زیر انتظام علاقے
|
||
|
|
|
29
|
|
انڈمان اور نکوبار جزائر
|
|
2
|
|
30
|
|
چندی گڑھ
|
|
100
|
|
31
|
|
دادرہ اور نگر حویلی اور دمن اور دیو
|
|
254
|
|
32
|
|
قومی دارالحکومت علاقہ دہلی
|
|
6321
|
|
33
|
|
جموں و کشمیر
|
|
2426
|
|
34
|
|
لداخ
|
|
150
|
|
35
|
|
لکشدیپ
|
|
51
|
|
36
|
|
پڈوچیری
|
|
1259
|
|
|
|
ذیلی کل
|
|
10563
|
|
|
|
مجموعی عدد
|
|
802833
یہ معلومات دیہی ترقی کی مرکزی وزیر مملکت محترمہ سادھوی نرنجن جیوتی نے کل لوک سبھا میں ایک تحریری جواب میں دی۔
<><><><><>
ش ح-ا م-ج
U.No. : 13571
(Visitor Counter : 109
وزیراعظم کا دفتر
نیلگوں معیشت آتم نربھر بھارت کا ایک اہم ذریعہ ہونے جارہی ہے: وزیراعظم
ساحلی علاقوں کی ترقی اور محنت کش ماہی گیروں کی فلاح و بہبود حکومت کی اہم ترجیحات میں سے ایک: وزیراعظم
نئی دہلی، 5 /جنوری 2021 ۔ وزیر اعظم جناب نریندر مودی نے کہا ہے کہ ساحلی علاقوں کی ترقی اور محنت کش ماہی گیروں کی فلاح و بہبود حکومت کی اہم ترجیحات میں سے ایک ہے۔ وزیر اعظم نے نیلگوں معیشت میں یکسر تبدیلی لانے، ساحلی بنیادی ڈھانچے کو بہتر بنانے اور سمندری ماحولیاتی نظام کو محفوظ کرنے کے لئے ساحلی علاقے کی ترقی کے کثیر جہتی منصوبوں پر روشنی ڈالی۔وزیر اعظم آج ویڈیو کانفرنسنگ کے ذریعے کوچی – منگلورو قدرتی گیس پائپ لائن قوم کو وقف کرنے کے بعد ایک تقریب سے خطاب کررہے تھے۔
وزیر اعظم نے ساحلی ریاست کیرالہ اور کرناٹک کا ذکر کرتے ہوئے تفصیل سے تیز اور متوازن ساحلی خطے کی ترقی کے اپنے تصور پر تفصیل سے روشنی ڈالی۔ انھوں نے کہا کہ کرناٹک، کیرالہ اور دیگر جنوب بھارتی ریاستوں جیسے ساحلی ریاستوں میں نیلگوں معیشت کو فروغ دینے کے لئے وسیع منصوبے کا نفاذ کیا جارہا ہے۔ انھوں نے کہا کہ نیلگوں معیشت آتم نربھر بھارت کا اہم وسیلہ ہوگی۔ بندرگاہوں اور ساحلی سڑکوں کو جوڑا جارہا ہے اور اس سلسلے میں خصوصی توجہ ملٹی موڈ کنیکٹیوٹی پر ہے۔ انھوں نے کہا ہے کہ ہم اپنے ساحلی علاقے کو زندگی گزارنے کی سہولت اور کاروباری آسانی کے رول ماڈل میں بدلنے کے مقصد سے کام کررہے ہیں۔
وزیر اعظم نے ساحلی علاقوں کی ماہی گیر برادری کا ذکر کیا، جو نہ صرف سمندری دولت پر انحصار کرتے ہیں بلکہ اس کے محافظ بھی ہیں۔ حکومت نے ساحلی ماحولیاتی نظام کے تحفظ اور خوش حالی کے لئے متعدد اقدامات کئے ہیں۔ ان اقدامات میں گہرے سمندر میں کام کرنے والے ماہی گیروں کی مدد، الگ ماہی پروری محکمہ، کفایتی شرحوں پر قرض فراہم کرنا اور ماہی پروری کے کام میں مصروف لوگوں کو کسان کریڈٹ کارڈ دینا شامل ہے۔ اس سے کاروباریوں اور عام ماہی گیروں کو مدد مل رہی ہے۔
وزیر اعظم نے حال ہی میں شروع کی گئی 20 ہزار کروڑ روپئے کی متسیا سمپدا اسکیم کا بھی ذکر کیا۔ اس اسکیم سے کیرالہ اور کرناٹک میں لاکھوں ماہی گیر براہ راست مستفیض ہوں گے۔ بھارت ماہی گیری سے متعلق برآمدات کے معاملے میں تیزی سے پیش رفت کررہا ہے۔ بھارت کو معیاری سی-فوڈ  پروسیسنگ ہب میں بدلنے کے لئے سبھی اقدامات کئے جارہے ہیں۔ بھارت سی ویڈ کی بڑھتی مانگ کی تکمیل کرنے میں اہم رول نبھاسکتا ہے، کیونکہ کسانوں کی سی ویڈ کاشت کاری کے لئے حوصلہ افزائی کی جارہی ہے۔